Naas verbaas oor boikotaksie teen Blou Bulle – praag.co.za
"Kom ons kry dít liewers reg sodat ons nie elke jaar dieselfde gesprek moet hê nie," het Botha gesê.
AfriForum raai rugbyondersteuners aan om wedstryde op Loftus Versfeld te boikot, nadat die Blou Bulle Maatskappy (BBM) die jongste rassekwotabesluit aanvaar het.
Die uitvoerende hoof van AfriForum en lojale Bul-ondersteuner, Kallie Kriel, het gesê die BBM het verlede week op 'n vergadering van die Suid-Afrikaanse Rugbyunie (Saru) vir die kwotastelsel in die Vodacombeker-reeks gestem.
Kriel het gesê hy gaan daarom nie volgende jaar sy seisoenkaartjies hernu nie.
Praag het verneem dat die swak vertoning van die span in die Curriebekerreeks – en nie die onlangse kwotabesluit nie – die verkope van kaartjies reeds negatief raak.
Terwyl Kriel dus "politieke gedienstigheid aan die ANC se rasse-ideologie" die skuld vir swak bywoning wil gee, is dit eerder die span se powere vertoning waaroor rugbyliefhebbers kla.
Die Blou Bulle het voorheen rassekwotabesluite van Saru gedienstig uitgevoer.
"Stilswyende aanvaarding van die BBM en ander rugby-unies se steun aan rassekwotas in die Vodacombeker-reeks sal meebring dat Saru dieselfde soort rassemanipulasie in die Superrugby- en Curriebeker-reekse sal wil toepas," het Kriel aan Beeld gesê.
Kriel, wat die afgelope tien jaar 'n seisoenkaartjie-houer op Loftus is, het gesê hy wil op geen manier help om kwota-rugby te finansier nie, alhoewel hy reeds die afgelope tien jaar presies dít doen.
Die uitvoerende hoof van die BBM, Barend van Graan, het gesê dit is BBM se skuld nie.
"Ons is net 'n lid van Saru," het Van Graan geskerm. Saru het op 15 Augustus aangekondig dat al 14 provinsiale spanne 'n minimum van sewe swart spelers vir hul wedstryd-spanne moet kies. Ten minste twee voorspelers moet swart wees.
Die spanne moet 'n minimum van vyf swart spelers insluit.
Van Graan het vroeër, voor die jongste kwotabesluit, aan Praag gesê dat rugby in elk geval 'n korporatiewe sport is en dat die BBM nie finansieel van individuele Bloubulondersteuners afhanklik is nie.
Hy het ook voorspel dat die sport oor tien jaar heeltemal swart sal wees.
Skrywer Karin RoodtGepubliseer op 27 September 2013 Kategorieë Nuus, Suider-AfrikaSleutelwoord 'n voormalige Blou Bul, AfriForum, Blou Bulle Maatskappy (BBM), boikot, Loftus Versfeld, Naas Botha, Springbok, Suid-Afrikaanse Rugbyunie (Saru), Vodacombeker-reeks